વિપક્ષી સૂત્રોએ કહ્યું છે કે, હાલમાં તેમની સામે બે નામ સ્પષ્ટ રીતે ઉભરી રહ્યાં છે અને તેમાં ગોપાલ ગાંધી ઉપરાંત, લોકસભાના પૂર્વ સ્પીકર મીરા કુમાર છે. જોકે, મીરા કુમારના નામ પર ઘણાં વિપક્ષો સંમત થવા માટે રાજી નથી. ગોપાલ ગાંધીએ કહ્યું છે કે કોંગ્રેસના પ્રમુખ સોનિયા ગાંધી અને સીપીએમના જનરલ સેક્રેટરી સીતારામ યેચુરીએ આ અંગે તેમની સાથે વાત કરી છે. પશ્ચિમ બંગાળના મુખ્યમંત્રી મમતા બેનરજી પણ ગોપાલ ગાંધી અંગે આશાવાદી છે. મમતાએ 2012માં ગોપાલ ગાંધીનું નામ ઉપરાષ્ટ્રપતિપદ માટે સૂચવ્યું હતું પણ તેમણે ઈનકાર કરી દીધો હતો.